Azərbaycan Respublikası Vergilər Nazirinin

30 dekabr 2019-cu il tarixli 1917040101742500 №-li Əmri ilə təsdiq edilmişdir

**“Muzdlu işlə əlaqədar ödəmə mənbəyində tutulan vergi,**

**məcburi dövlət sosial sığorta, işsizlikdən sığorta və icbari tibbi sığorta haqları**

**bəyannaməsinə (hesabatına) Əlavə №1”in**

**(İşçilər (sığortaolunanlar) barədə məlumat)**

**tərtib edilməsi**

**Q A Y D A S I**

# Bəyannaməyə Əlavə №1 (bundаn sоnrа Əlаvə) Vergi Məcəlləsinin 98-ci maddəsinə əsasən Azərbaycan Respublikasının ərazisində muzdlu işlə əlaqədar ödəmə mənbəyində tutulan verginin, “Sosial sığorta haqqında” Qanunun 14-cü maddəsinə əsasən məcburi dövlət sosial sığorta haqqının, “İşsizlikdən sığorta haqqında” Qanunun 9-cu maddəsinə əsasən işsizlikdən sığorta haqqının, “Tibbi sığorta haqqında” Qanunun 15-2.2-ci maddəsinə əsasən icbari tibbi sığorta üzrə sığorta haqqının ödəyicisi sayılan vergi ödəyiciləri tərəfindən “Muzdlu işlə əlaqədar ödəmə mənbəyində tutulan vergi, məcburi dövlət sosial sığorta, işsizlikdən sığorta və icbari tibbi sığorta haqları bəyannaməsi (hesabatı)” ilə birlikdə təqdim edilir. Əlavə hər bir ay üzrə ayrı-ayrı tərtib edilməlidir.

Əlаvənin adından aşağıda yerləşən **Qeyd** yerində vergi ödəyicisinə bu Əlavə formasının tərtib edilməsi qaydaları ilə tanış olmaq, eyni zamanda tərtibat zamanı **!** (nida) durğu işarəsindən və **+** (üstəgəl), **/** (bölmə), **%** (faiz) və **Z** (zetləmə) simvollarından istifadə etməmək şərti ilə bütün yazı damalarını yalnız **böyük çap hərfləri** ilə doldurmaq tövsiyə olunur. Əlavənin **qara** və ya **göy rəngli diyircəkli qələmlə** tərtib edilməsi mütləqdir. Əlavə doldurularkən qaralamalara və düzəlişlərə yol verilmir.

Təqdim olunmuş Əlavədə aparılan hesablamalardakı riyazi səhvlər vergi orqanı tərəfindən düzəldilir və müvafiq proqram təminatı vasitəsilə düzgün hesablanmış vergi məbləğləri birbaşa baza göstəricilərinə daxil edilir.

“**Əlаvənin təqdim еdidiyi vergi оrqаnının аdı**” sətrinin хаnаlаrındа böyüк çаp hərfləri ilə hər хаnаdа bir hərf yаzmаqlа vergi ödəyicisinin qеydiyyаtdа оlduğu vergi оrqаnının аdı göstərilməlidir.

Əlavənin “**Vergi ödəyicisi haqqında ümumi məlumat**” adlanan 1 nömrəli bölməsində vergi ödəyicisinin bu Əlavənin aid olduğu hesabat dövrü üçün fəaliyyəti ilə bağlı ümumi göstəriciləri qeyd olunur.

**Bölmə 1. Vergi ödəyicisi haqqında ümumi məlumat**

Bölmənin 1 nömrəli“**VÖEN**” adlı sətri üzrə xanalarda vergi ödəyicisinin VÖEN-i qeyd olunur.

Bölmənin 2 nömrəli“**SUN**” adlı sətri üzrə xanalarda vergi ödəyicisinin Dövlət Sosial Müdafiə Fondunda qeydiyyatda olduğu sığortaedənin uçot nömrəsi qeyd olunur.

Bölmənin 3 nömrəli“**Vergi ödəyicisinin tam adı**” adlı sətri üzrə xanalarda vergi ödəyicisi fiziki şəxs olduğu halda adı, soyadı və atasının adı, hüquqi şəxs olduqda isə tam adı qeyd olunur.

Bölmənin 4 nömrəli“**Hesabat dövrü**” adlı sətrində Əlavənin aid olduğu hesabat dövrü qeyd olunur.

Bölmənin 5 nömrəli **“Vergi ödəyicisinin qrupu”** adlı sətrində vergi ödəyicisinin fəaliyyəti üzrə vergi öhdəliyinin hansı normativ hüquqi sənədlə - Azərbaycan Respublikasının Vergi Məcəlləsi ilə **fəaliyyət sahəsinə görə “Vergi Məcəlləsinin 101.1-ci maddəsinə əsasən neft-qaz sahəsində fəaliyyəti olan və (və ya) dövlət sektoruna aid edilən vergi ödəyiciləri”** və **“Vergi Məcəlləsinin 101.1-1-ci maddəsinə əsasən neft-qaz sahəsində fəaliyyəti olmayan və qeyri-dövlət sektoruna aid edilən vergi ödəyiciləri”** və yaxud Hasilatın pay bölgüsü haqqında (HPBS), Əsas boru kəməri haqqında (ƏBBKS) və digər bu qəbildən olub qanunla təsdiq edilmiş sazişlər və qanunlar ilə müəyyən olunması barədə məlumat verilir. Bu məqsədlə sətrin adının aşağısında qeyd edildiyi kimi, sətirdəki müvafiq xanada “**X**” işarəsi qoyulur.

**Qeyd:** “Qanunla təsdiq olunmuş hasilatın pay bölgüsü haqqında, əsas boru kəməri haqqında və digər bu qəbildən olan sazişlər və ya qanunlar çərçivəsində fəaliyyət göstərən xüsusi vergi rejimli müəssisələr” xanasına “**X**” işarəsi qoyularsa, həmçinin “Vergi Məcəlləsinin 101.1-ci maddəsinə əsasən neft-qaz sahəsində fəaliyyəti olan, dövlət sektoruna aid edilən vergi ödəyiciləri” və ya “Vergi Məcəlləsinin 101.1-1-ci maddəsinə əsasən neft-qaz sahəsində fəaliyyəti olmayan, qeyri-dövlət sektoruna aid edilən vergi ödəyiciləri” xanalarından birinə “**X**” işarəsi qoyulmalıdır.

Bölmənin 6 nömrəli **“Ay təsnifatı”** adlı sətrində rüb üzrə göstəricilərin qeyd edildiyi aya uyğun olaraq “1-ci ay”, “2-ci ay”, “3-cü ay” xanalarından birinə **“X”** işarəsi qoyulur.

Bölmənin 7 nömrəli **“Ümumi iş günlərinin sayı”** adlı sətrində işçilərin hər bir ay üzrə işləməli olduğu iş günlərinin sayı qeyd olunur.

**Bölmə 2. İşçilər (sığortaolunanlar) üzrə məlumat**

Əlavənin “**İşçilər (sığortaolunanlar) üzrə məlumat**” adlanan 2 nömrəli böl­mə­si 6 hissədən ibarətdir:

2 nömrəli bölmənin **“İşçilər (sığortaolunanlar) üzrə ümumi məlumat”** adlanan 1-ci hissəsində aşağıdakı sütunlar qeyd olunur.

Bölmənin **1 nömrəli “İşçilər (sığortaolunanlar) barədə şəxsi məlumatlar”** adlı sütunu üzrə işçilərə (sığortaolunanlara) aid aşağıdakı məlumatları qeyd olunur.

* 1. nömrəli sütunda işçilərin (sığortaolunanların) soyadı, adı, atasının adı göstərilir.
  2. nömrəli sütunda işçilərin (sığortaolunanların) FİN-i göstərilir.
  3. nömrəli sütunda işçilərin (sığortaolunanların) SSN-i göstərilir.

Bölmənin **2 nömrəli “İşçilərin (sığortaolunanların) muzdlu işlə əlaqədar məlumatları”** adlı sütunu üzrə işçilərə (sığortaolunanlara) aid aşağıdakı məlumatları qeyd olunur.

* 1. nömrəli sütunda işçilərin (sığortaolunanların) işlədiyi faktiki iş günlərinin sayı göstərilir.
  2. nömrəli sütunda işçilərə (sığortaolunanların) muzdlu işlə əlaqədar hesablanmış əmək haqqı və digər gəlirləri (“Əmək haqqının tərkibinə daxil olmayan gəlirlər” daxil olmaqla, lakin “İstifadə edilməmiş əmək məzuniyyətinə görə hesablanmış kompensasiya məbləği” və “Həyatın yığım sığortasına cəlb olunmuş məbləğ (vaxtından əvvəl müqaviləyə xitam verildiyi halda)” istisna olmaqla) göstərilir. **2.2.1** nömrəli sütunda isə əmək haqqının tərkibinə daxil olmayan gəlirlər hər bir ay üzrə ayrılıqda göstərilir.
  3. nömrəli sütunda işçilərin (sığortaolunanların) cari və əvvəlki illərdə istifadə edilməmiş əmək məzuniyyətinə görə hesablanmış kompensasiya məbləğinin cəmi göstərilir.
  4. nömrəli sütunda işçilərin həyatın yığım sığortası üzrə müqaviləsinə vaxtından əvvəl xitam verildiyi halda həyatın yığım sığortasına cəlb olunmuş məbləği göstərilir.

***Qeyd:*** *2.1-2.4-cü sütunları muzdlu işə aid olan fəaliyyət növləri ilə hesabat təqdim edən vergi ödəyiciləri tərəfindən doldurulur.*

Bölmənin **3 nömrəli** “**Muzdlu işlə əlaqədar ödəmə mənbəyində tutulan vergi üzrə**” adlı sütunda işçilərə (sığortaolunanlara) aid aşağıdakı məlumatları qeyd olunur.

* 1. nömrəli sütunda işçinin 2-ci “İşçilər (sığortaolunanlar) üzrə məlumat” bölməsinin 2-ci hissəsinin 1.5-ci sütununda qeyd olunmuş azadolunan və güzəşt verilən cəmi gəlirinin məbləği qeyd olunur.
  2. nömrəli sütunda işçilərin muzdlu işlə əlaqədar işçilərə hesablanmış gəlirlərdən azadolma və güzəştlər çıxıldıqdan sonra vergiyə cəlb edilmiş gəlirin məbləği qeyd olunur.

***Qeyd:*** *Bu sütunun göstəriciləri 2.2 nömrəli, 2.3 nömrəli sütunların cəmi ilə 3.1 nömrəli sütunun fərqinə bərabər olmalıdır.*

* 1. işçilərin vergiyə cəlb olunan gəlirlərinə vergi ödəyicisinin bəyannamənin ümumi hissəsində seçdiyi qrupdan asılı olaraq VM-nin 101.1-ci və 101.1-1-ci maddələrinə uyğun olaraq hesablanan vergi məbləğləri qeyd olunur.

Bölmənin **4 nömrəli** “**Məcburi dövlət sosial sığorta haqqı üzrə**” adlı sütunda işçilərə (sığortaolunanlara) aid aşağıdakı məlumatlar qeyd olunur.

***Qeyd:*** *Bu sütunu məcburi dövlət sosial sığorta məqsədləri üçün fəaliyyət növünün 0112, 8105, 0200, 0300, 0310, 0500, 0705, 0725, 0735, 0800, 0900 kodları ilə hesabat verən sığortaedənlər tərəfindən doldurulur.*

* 1. nömrəli sütunda işçinin 2-ci “İşçilər (sığortaolunanlar) üzrə məlumat” bölməsinin 3-cü hissəsinin 1.5-ci sütununda qeyd olunmuş məcburi dövlət sosial sığorta haqqına cəlb olunmayan cəmi məbləğləri qeyd olunur.
  2. nömrəli sütunda işçilərin məcburi dövlət sosial sığorta haqqına cəlb olunan gəlirləri göstərilir.

***Qeyd:*** *Bu sütunun göstəriciləri 2.2 nömrəli, 2.3 nömrəli, 2.4 nömrəli sütunların cəmi ilə 4.1 nömrəli sütunun fərqinə bərabər olmalıdır.*

* 1. nömrəli sütunda sığortaedənin hesabına işçilərin əmək haqqı və digər gəlirlərinə nisbətdə hesablanmış məcburi dövlət sosial sığorta haqqı göstərilir.

***Qeyd:*** *Neft-qaz sahəsində fəaliyyəti olmayan və qeyri-dövlət sektoruna aid edilən sığortaedənlərdə işləyənlər üzrə 2.2 nömrəli sütun ilə 4.1 nömrəli sütunun fərqi 200 manatadək olduqda həmin məbləğin 22 faizi miqdarında, 200 manatdan çox olduqda isə “44 manat + 200 manatdan çox olan hissəsinin 15 faizi miqdarı”nda hesablanmış məcburi dövlət sosial sığorta haqqı göstərilir. Neft-qaz sahəsində fəaliyyəti olan və ya dövlət sektoruna aid edilən sığortaedənlərdə işləyənlər üzrə isə 2.2 nömrəli sütun ilə 4.1 nömrəli sütunun fərqinin 22 faizi miqdarında hesablanmış məcburi dövlət sosial sığorta haqqı göstərilir.*

* 1. nömrəli sütunda sığortaedənin hesabına işçilərin istifadə edilməmiş əmək məzuniyyətinə görə hesablanmış kompensasiya məbləğlərinə nisbətdə hesablanmış məcburi dövlət sosial sığorta haqqı qeyd olunur.

***Qeyd:*** *Neft-qaz sahəsində fəaliyyəti olmayan və qeyri-dövlət sektoruna aid edilən sığortaedənlərdə işləyənlər üzrə hesablanmış kompensasiya məbləğinə görə cari və əvvəlki illər üzrə ayrı-ayrılıqda hesablamalar aparılmalıdır. Belə ki, hər bir il üzrə ayrı-ayrılıqda kompensasiya məbləği 200 manatadək olduqda həmin məbləğin 22 faizi miqdarında, 200 manatdan çox olduqda isə “44 manat + 200 manatdan çox olan hissəsinin 15 faizi miqdarı”nda hesablanmış məcburi dövlət sosial sığorta haqqı göstərilir. Neft-qaz sahəsində fəaliyyəti olan və ya dövlət sektoruna aid edilən sığortaedənlərdə işləyənlər üzrə isə 2.3 nömrəli sütunun 22 faizi miqdarında hesablanmış məcburi dövlət sosial sığorta haqqı göstərilir.*

* 1. nömrəli sütunda sığortaedənin vəsaiti hesabına işçilərin həyatın yığım sığortası üzrə müqaviləsinə vaxtından əvvəl xitam verildiyi halda hər bir ay üzrə həyatın yığım sığortasına cəlb olunmuş məbləğə nisbətdə hesablanmış məcburi dövlət sosial sığorta haqlarının cəmi qeyd olunur.

***Qeyd:*** *Sığortaolunanların həyatın yığım sığortası üzrə müqaviləsinə* vaxtından əvvəl *xitam verildiyi halda sığortaolunanın vəsaiti hesabına ödənişlərə dair məlumatlar işə götürən tərəfindən bəyannamədə göstərilmir. Bu məlumatlar həyatın yığım sığortası üzrə fəaliyyət göstərən sığortaçı tərəfindən Əlavə №3-də göstərilir.*

* 1. nömrəli sütunda sığortaolunanların hesabına əmək haqqı və digər gəlirlərinə nisbətdə hesablanmış məcburi dövlət sosial sığorta haqqı qeyd olunur.

***Qeyd:*** *Neft-qaz sahəsində fəaliyyəti olmayan və qeyri-dövlət sektoruna aid edilən sığortaedənlərdə işləyənlər üzrə 2.2 nömrəli sütun ilə 4.1 nömrəli sütunun fərqi 200 manatadək olduqda həmin məbləğin 3 faizi miqdarında, 200 manatdan çox olduqda isə “6 manat + 200 manatdan çox olan hissəsinin 10 faizi miqdarı”nda hesablanmış məcburi dövlət sosial sığorta haqqı göstərilir. Neft-qaz sahəsində fəaliyyəti olan və ya dövlət sektoruna aid edilən sığortaedənlərdə işləyənlər üzrə isə 2.2 nömrəli sütun ilə 4.1 nömrəli sütunun fərqinin 3 faizi miqdarında hesablanmış məcburi dövlət sosial sığorta haqqı göstərilir.*

* 1. nömrəli sütunda sığortaolunanların hesabına istifadə etmədikləri əmək məzuniyyətinə görə hesablanmış kompensasiya məbləğlərinə nisbətdə hesablanmış məcburi dövlət sosial sığorta haqqı qeyd olunur.

***Qeyd:*** *Neft-qaz sahəsində fəaliyyəti olmayan və qeyri-dövlət sektoruna aid edilən sığortaedənlərdə işləyənlər üzrə hesablanmış kompensasiya məbləğinə görə cari və əvvəlki illər üzrə ayrı-ayrılıqda hesablama aparılmalıdır. Belə ki, hər bir il üzrə ayrı-ayrılıqda kompensasiya məbləği 200 manatadək olduqda həmin məbləğin 3 faizi miqdarında, 200 manatdan çox olduqda isə “6 manat + 200 manatdan çox olan hissəsinin 10 faizi miqdarı”nda hesablanmış məcburi dövlət sosial sığorta haqqı göstərilir. Neft-qaz sahəsində fəaliyyəti olan və ya dövlət sektoruna aid edilən sığortaedənlərdə işləyənlər üzrə isə 2.3 nömrəli sütunun 3 faizi miqdarında hesablanmış məcburi dövlət sosial sığorta haqqı göstərilir.*

*4.1-4.7-ci sütunları məcburi dövlət sosial sığorta məqsədləri üçün muzdlu işə aid olan fəaliyyət növləri (0112 və 8105 kodları) ilə hesabat təqdim edən sığortaedənlər tərəfindən doldurulur.*

* 1. nömrəli sütunda məcburi dövlət sosial sığorta məqsədləri üçün muzdlu işə aid olmayan fəaliyyət növünün kodu qeyd olunur.

***Qeyd:*** *Bu sütun məcburi dövlət sosial sığorta məqsədləri üçün muzdlu işə aid olmayan fəaliyyət növünün 0200, 0300, 0310, 0500, 0705, 0725, 0735, 0800, 0900 kodları ilə hesabat verən sığortaedənlər tərəfindən doldurulur. Burada sığortaedən tərəfindən təqdim edilməli olan bütün hesabatlar üzrə muzdlu işə aid olmayan fəaliyyət növlərinin kodları qeyd olunmalıdır.*

* 1. nömrəli sütunda muzdlu işə aid olmayan fəaliyyət üzrə gəlir əldə edən sığortaolunanların məcburi dövlət sosial sığorta haqqına cəlb olunan gəlirləri qeyd olunur. ***Qeyd:*** *Bu sütun məcburi dövlət sosial sığorta məqsədləri üçün muzdlu işə aid olmayan fəaliyyət növünün 0200, 0300, 0500 kodları ilə hesabat verən sığortaedənlər tərəfindən doldurulur.*
  2. nömrəli sütunda muzdlu işə aid olmayan fəaliyyət üzrə hesablanmış məcburi dövlət sosial sığorta haqqı qeyd olunur.

***Qeyd:*** *Bu sütun məcburi dövlət sosial sığorta məqsədləri üçün muzdlu işə aid olmayan fəaliyyət növünün 0200, 0300, 0310, 0500, 0705, 0725, 0735, 0800, 0900 kodları ilə hesabat verən sığortaedənlər tərəfindən doldurulur.*

Bölmənin **5 nömrəli** “**İşsizlikdən sığorta haqqı üzrə**” adlı sütununda işçilərə (sığortaolunanlara) aid aşağıdakı məlumatlar qeyd olunur.

* 1. nömrəli sütunda işçinin 2-ci “İşçilər (sığortaolunanlar) üzrə məlumat” bölməsinin 4-cü hissəsinin 1.5-ci sütununda qeyd olunmuş işsizlikdən sığorta haqqına cəlb olunmayan işçilərin cəmi məbləğləri qeyd olunur.
  2. nömrəli sütunda işçilərin işsizlikdənsığorta haqqına cəlb olunan gəlirləri göstərilir.

***Qeyd:*** *Bu sütunun göstəriciləri 2.2 nömrəli, 2.3 nömrəli sütunların cəmi ilə 5.1 nömrəli sütunun fərqinə bərabər olmalıdır.*

* 1. nömrəli sütunda işçilərin sığortaedənin hesabına əməyin ödənişinə nisbətdə hesablanmış işsizlikdən sığorta haqqı göstərilir.

***Qeyd:*** *Burada 2.2 nömrəli, 2.3 nömrəli sütunların cəmi ilə 5.1 nömrəli sütunun fərqinə bərabər olan məbləğin 0,5 faizi miqdarında hesablanmış işsizlikdən sığorta haqqı göstərilir.*

* 1. nömrəli sütunda sığortaolunanların hesabına işsizlikdən sığortasına cəlb olunan gəlirlərə nisbətdə hesablanmış işsizlikdən sığorta haqqı qeyd olunur.

***Qeyd:*** *Burada 2.2 nömrəli, 2.3 nömrəli sütunların cəmi ilə 2.2.1 nömrəli sütunun və 5.1 nömrəli sütunun fərqinə bərabər olan məbləğin 0,5 faizi miqdarında hesablanmış işsizlikdən sığorta haqqı göstərilir.*

Bölmənin **6 nömrəli** “**İcbari tibbi sığorta haqqı üzrə**” adlı sütunu üzrə işçilərə (sığortaolunanlara) aid aşağıdakı məlumatları qeyd olunur.

* 1. nömrəli sütunda işçilərin icbari tibbi sığorta haqqına cəlb edilən gəlirləri göstərilir.

***Qeyd:*** *Bu sütunun göstəriciləri 2.2 nömrəli, 2.3 nömrəli sütunların cəminə bərabər olmalıdır.*

* 1. nömrəli sütunda sığortalının hesabına icbari tibbi sığortaya cəlb olunan gəlirlərə nisbətdə hesablanmış icbari tibbi sığorta haqqı qeyd olunur. Burada 6.1 nömrəli sütunda qeyd olunan məbləğin 8000 manatadək olan hissəsindən 2 faiz, 8000 manatdan yuxarı olan hissəsindən 0,5 faizi miqdarında hesablanmış icbari tibbi sığorta haqqı göstərilir.

**Qeyd:** 6.1 nömrəli sütunda qeyd olunan məbləğin 8000 manatadək hissəsindən ödənilən sığorta haqqının məbləğinə neft-qaz sahəsində fəaliyyəti olmayan və qeyri-dövlət sektoruna aid edilən sahələr üzrə 2021-ci il yanvarın 1-dək 50 faiz güzəşt tətbiq edilir.

* 1. nömrəli sütunda sığortaolunanların hesabına icbari tibbi sığortaya cəlb olunan gəlirlərə nisbətdə hesablanmış icbari tibbi sığorta haqqı qeyd olunur. Burada 6.1 nömrəli sütunda qeyd olunan məbləğin 8000 manatadək olan hissəsindən 2 faiz, 8000 manatdan yuxarı olan hissəsindən 0,5 faiz miqdarında hesablanmış icbari tibbi sığorta haqqı göstərilir.

**Qeyd:** 6.1 nömrəli sütunda qeyd olunan məbləğin 8000 manatadək hissəsindən ödənilən sığorta haqqının məbləğinə neft-qaz sahəsində fəaliyyəti olmayan və qeyri-dövlət sektoruna aid edilən sahələr üzrə 2021-ci il yanvarın 1-dək 50 faiz güzəşt tətbiq edilir.

*6.1-6.3-cü sütunları icbari tibbi sığorta məqsədləri üçün muzdlu işə aid olan fəaliyyət növü (2100 kodu) ilə hesabat təqdim edən sığortalılar tərəfindən doldurulur.*

* 1. nömrəli sütunda icbari tibbi sığorta məqsədləri üçün muzdlu işə aid olmayan fəaliyyət növünün kodu qeyd olunur*.* Bu sütun icbari tibbi sığorta məqsədləri üçün muzdlu işə aid olmayan fəaliyyət növünün 2200, 2201, 2202, 2300 kodları ilə hesabat verən sığortalılar tərəfindən doldurulur. Burada sığortalı tərəfindən təqdim edilməli olan bütün hesabatlar üzrə muzdlu işə aid olmayan fəaliyyət növlərinin kodları qeyd olunmalıdır.
  2. nömrəli sütunda muzdlu işə aid olmayan fəaliyyət üzrə gəlir əldə edən sığortaolunanların icbari tibbi sığorta haqqına cəlb olunan gəlirləri qeyd olunur. Bu sütun icbari tibbi sığorta məqsədləri üçün muzdlu işə aid olmayan fəaliyyət növünün 2300 kodları ilə hesabat verən sığortaedənlər tərəfindən doldurulur.
  3. nömrəli sütunda muzdlu işə aid olmayan fəaliyyət üzrə hesablanmış icbari tibbi sığorta haqqı qeyd olunur. Bu sütun icbari tibbi sığorta məqsədləri üçün muzdlu işə aid olmayan fəaliyyət növünün 2200, 2201, 2202, 2300 kodları ilə hesabat verən sığortaedənlər tərəfindən doldurulur.

**“Cəmi”** sətrində hər bir sütun üzrə qeyd olunmuş məbləğlərin cəmi göstərilir.

2 nömrəli bölmənin **“Muzdlu işlə əlaqədar ödəmə mənbəyində tutulan vergi üzrə güzəşt və azadolmalar”** adlanan 2-ci hissəsində aşağıdakı məlumatlar qeyd olunur.

* 1. nömrəli sütunda işçilərin (sığortaolunanların) soyadı, adı, atasının adı göstərilir.
  2. nömrəli sütunda işçilərin (sığortaolunanların) FİN-i göstərilir.
  3. nömrəli sütunda işçilərin (sığortaolunanların) SSN-i göstərilir.
  4. nömrəli sütunda işçilərin muzdlu işlə əla­qə­dar əldə edtdiyi gəlirdən Vergi Məcəlləsinin 102-ci mad­dəsində nəzərdə tutulan azadolunan və güzəşt hüququnun verildiyi maddənin adları qeyd olunur.
  5. nömrəli sütunda işçilərin muzdlu işlə əla­qə­dar əldə edtdiyi gəlirdən Vergi Məcəlləsinin 102-ci mad­dəsində nəzərdə tutulan azadolunan və güzəşt verilən gəlirin məbləğləri azdolma və güzəşt hüququnun verildiyi maddənin adlarına uyğun olaraq ayrı-ayrı sətirlərdə qeyd olunur.

***Qeyd:*** *İşçinin azadolunan və güzəşt verilən gəlirinin bir neçə səbəbi olduqda işçinin həmin məlumatları ardıcıl olaraq növbəti sətirdə qeyd olunmalıdır.*

2 nömrəli bölmənin **“Məcburi dövlət sosial sığorta haqqına cəlb olunmayan gəlirlər”** adlanan 3-cü hissəsində aşağıdakı məlumatlar qeyd olunur.

* 1. nömrəli sütunda işçilərin (sığortaolunanların) soyadı, adı, atasının adı göstərilir.
  2. nömrəli sütunda işçilərin (sığortaolunanların) FİN-i göstərilir.
  3. nömrəli sütunda işçilərin (sığortaolunanların) SSN-i göstərilir.
  4. nömrəli sütunda işçilərin məcburi dövlət sosial sığorta haqqına cəlb edilməyən gəlirlərinin “Sosial sığorta haqqında” Qanunda nəzərdə tutulan maddəsinin adı göstərilir.
  5. nömrəli sütunda işçilərin məcburi dövlət sosial sığorta haqqına cəlb edilməyən gəlirləri göstərilir.

***Qeyd:*** *İşçinin gəlirinin məcburi dövlət sosial sığorta haqqına cəlb edilməməsinin bir neçə səbəbi olduqda işçinin həmin məlumatları ardıcıl olaraq növbəti sətirdə qeyd olunmalıdır.*

2 nömrəli bölmənin **“İşsizlikdən sığorta haqqına cəlb olunmayan gəlirlər”** adlanan 4-cü hissəsində aşağıdakı məlumatlar qeyd olunur.

* 1. nömrəli sütunda işçilərin (sığortaolunanların) soyadı, adı, atasının adı göstərilir.
  2. nömrəli sütunda işçilərin (sığortaolunanların) FİN-i göstərilir.
  3. nömrəli sütunda işçilərin (sığortaolunanların) SSN-i göstərilir.
  4. nömrəli sütunda işçilərin işsizlikdənsığorta haqqına cəlb edilməyən gəlirlərinin “İşsizlikdən sığorta haqqında” Qanunda nəzərdə tutulan maddəsinin adı göstərilir.
  5. nömrəli sütunda işçilərin işsizlikdənsığorta haqqına cəlb edilməyən gəlirləri göstərilir.

2 nömrəli bölmənin **“İşçinin işləmədiyi iş günləri haqqında məlumat”** adlanan 5-ci hissəsində aşağıdakı məlumatlar qeyd olunur.

* 1. nömrəli sütunda işçilərin (sığortaolunanların) soyadı, adı, atasının adı göstərilir.
  2. nömrəli sütunda işçilərin (sığortaolunanların) FİN-i göstərilir.
  3. nömrəli sütunda işçilərin (sığortaolunanların) SSN-i göstərilir.
  4. nömrəli sütunda işçilərin (sığortaolunanların) işləmədiyi iş günlərinin sayı göstərilir.
  5. nömrəli sütunda işçilərin (sığortaolunanların) işləmədiyi iş günlərinin səbəbi göstərilir.


***Qeyd:*** *İşçinin işləmədiyi iş günlərinin bir neçə səbəbi olduqda işçinin həmin məlumatları ardıcıl olaraq növbəti sətirdə qeyd olunmalıdır.*

2 nömrəli bölmənin **“İşçilər (sığortaolunanlar) üzrə istifadə edilməmiş əmək məzuniyyətinə görə hesablanmış kompensasiya məbləği”** adlanan 6-cı hissəsində aşağıdakı məlumatlar qeyd olunur.

* 1. nömrəli sütunda işçilərin (sığortaolunanların) soyadı, adı, atasının adı göstərilir.
  2. nömrəli sütunda işçilərin (sığortaolunanların) FİN-i göstərilir.
  3. nömrəli sütunda işçilərin (sığortaolunanların) SSN-i göstərilir.
  4. nömrəli sütunda işçilərin (sığortaolunanların) cari və əvvəlki illərdə istifadə edilməmiş əmək məzuniyyətinə görə hesablanmış kompensasiya məbləğlərinin cəmi göstərilir.
  5. nömrəli sütunda işçilərin (sığortaolunanların) cari ildə istifadə edilməmiş əmək məzuniyyətinə görə hesablanmış kompensasiya məbləği göstərilir.
  6. nömrəli sütunda işçilərin (sığortaolunanların) əvvəlki illərdə istifadə edilməmiş əmək məzuniyyətinə görə hesablanmış kompensasiya məbləğlərinin cəmi göstərilir. ***Qeyd:*** *1.6.1-1.6.14 nömrəli sütunlarda hər bir il üzrə məlumatlar ayrı-ayrı qeyd olunur.*

**Əlavənin yekun hissəsində** vergi ödəyicisinin bu əlavə­nin tərtibatındakı məsuliyyətini müəyyən edən qeydlər edilir.

Belə ki, **“Biz (Mən) bu Əlavədə olan məlumatların düzgün göstərilməməsinə ğö­rə Azərbaycan Respublikasının qanunvericiliyinə uyğun olaraq mə­su­liyyət daşıyırıq (daşıyıram)”** xəbərdarlıq haşiyəsindən aşağıda əlavəninin tərtibatındakı məsuliyyətin bilavasitə vergi ödəyicisi tərəfindən və ya onun adından təsdiqlənməsi üçün 3 imza çərçivəsi vardır. Bu çərçivədən aşağıdakı sol tərəfdə möhürünün vurulma ye­ri və tərtib edilmə tarixi üçün yer, orta və sağ hissələrdə isə vergi or­qanı tərəfindən bu əlavənin qəbuletmə ştampı üçün yer, xüsusi otağın qəbuletmə ştampı üçün yer və poçt ştempelinin vurulması tarixi üçün yer vardır.



Əlavənin müvafiq xəbərdarlılıq haşiyəsindən aşağıda yerləşən ilk imza çərçivəsində **hüquqi şəxsin rəhbəri**nin və ya **vergi ödəyicisi olan fiziki şəxsin** çərçivədən kənara çıxmamaq şərti ilə adı, atasının adı və soyadı qeyd olunur və imzası qoyulur.

**Misal:** *Əlavə “A” Müəssisəsinin rəhbəri Xankişiyev Mahmud Hüsyen oğlu tərəfindən imzalanır.*

Bu aşağıdakı qay­da­da qeyd olunur:



Ortadakı imza çərçivəsində **vergi ödəyicisinin baş mühasibi**nin çərçivədən kənara çıxmamaq şərti ilə adı, atasının adı və soyadı qeyd olunur və imzası qoyulur.

**Misal:** *Əlavənin “A” Müəssisəsinin baş mühasibi Atabəyov Vüqar Maqsud oğlu tərəfindən imzalanır. Bu aşağıdakı qay­da­da qeyd olunur:*



Haşiyənin aşağısında sağda yerləşən imza çərçivəsində isə bu **Əlavənin vergi ödəyicisi tərəfindən tərtib edən məsul şəxs**in adı, atasının adı və soyadı çərçivədən kənara çıxmamaq şərti ilə qeyd olunur və imzası qoyulur.

**Misal:** *Əlavə “A” Müəssisəsində onu tərtib edən məsul şəxs Əliyev Cavid Məmməd oğlu tərəfindən imzalanır.*


Bu aşağıdakı qay­da­da qeyd olunur:



İmzalanmadan sonra, haşiyədən aşağıda ortadakı möhür yerində vergi ödəyicisinin müvafiq möhürü vurulur və Əlavənin tərtib edilməsi tarixi *(Əlavənin tərtibatının hüquqi şəxsin rəhbəri və ya fərdi sahibkar tərəfindən təsdiqlənməsi tarixi) qeyd olunur.*

Əlavənin **“*poçt ştempelinin vurulma tarixi”*** xanalarında əlavə poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır

***Misal:*** *2020-ci ilin 1-ci rübü üzrə Əlavə poçt vasitəsilə təqdim edilmiş və əlavə qoyulmuş zərfin üzərinə poçt ştempelinin tarixi “17.04.2020” vurulmuşdur. Bu halda, vergi orqanı tərəfindən Əlavənin “poçt ştempelinin vurulma tarixi” xanasında tarix aşağıdakı kimi yazılır.*



***“Poçt ştempelinin vurulma tarixi”*** çərçivəsindən sağ küncdəki “xüsusi otağın ştampı” çərçivəsində ştamp vurulur.

Əlavə vergi orqanına birbaşa təqdim edildikdə poçt ştempelinin vurulma tarixi üzrə xanalar doldurulmur. Əlavə internet vasitəsi ilə təqdim edildikdə vergi orqanlarına aid olunan xanalar doldurulmur.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**